open-index/open-wikipedia-markdown huggingface dataset:
Vanikoro

**Vanikoro** (tamén coñecida como *Vanikolo*) é unha illa do Grupo Santa Cruz, que se atopa a 118 quilómetros ao sueste do grupo principal de Santa Cruz. Pertence administrativamente á provincia de Temotu nas Illas Salomón.

O nome *Vanikoro* utilízase sempre coma se se referise a unha soa illa, tanto pola súa unidade xeofísica e cultural. Pero, tecnicamente trátase dun grupo de varias illas próximas rodeadas por unha soa barreira de coral. Só as dúas illas principais están habitadas: a máis grande Banie, e a máis pequena Teanu (ou Tevai). Outros illotes deshabitados no grupo de Vanikoro son Manieve, Nomianu e Nanunga. A superficie total do grupo Vanikoro é de 173&nbsp;km².
## Poboación e idiomas 
Os 1.300 habitantes de consta de dúas poboacións diferentes, que tenden a vivir separadas. A maioría melanesia, ao redor de 800 persoas, son os descendentes da poboación orixinal de Vanikoro. Unha minoría de ao redor de 500 persoas son de descendencia polinesia; durante os últimos séculos establecéronse asentamentos na costa sur de Banie, malia que aínda conservan vínculos estreitos con Tikopia, unha illa situada 200 quilómetros cara ao leste, que se identifica como a súa orixe.

As tres linguas faladas pola poboación melanesia de Vanikoro son todas oceánicas do subgrupo Temotu:
* Teanu ou *Buma* (800 falantes).
* Lovono ou *Vano* (4 falantes).
* Tanema (1 falante).

Os colonos Tikopios falan unha lingua polinesia, o Tikopio ou *fakatikopia*.
## Historia 
O explorador Francés Jean-François de La Pérouse quedou varado en Vanikoro logo de que os seus dous barcos, *La Boussole* e o *Astrolabe*, bateran cos arrecifes entón descoñecidos da illa en 1788. Informouse de que algúns dos homes foron asasinados polos habitantes da zona, mentres que os mariñeiros superviventes construíron unha nave máis pequena e saíron da illa, pero nunca foron vistos de novo. Os que quedaron na illa morreron antes de que unha partida de busca chegase en 1826. Jules Verne dedica un capítulo da súa novela *Vinte mil leguas baixo dos mares* a este evento.

## Notas 
## Véxase tamén
Illas de Coral

As **Illas de Coral** (Reef Islands) son un conxunto disperso de 16 illas na parte noroeste das Illas Salomón na provincia de Temotu. Estas illas tamén foron historicamente coñecidas polos nomes de **Illas Swallow** e **Illas Matema**.

## Distribución xeográfica
As illas atópanse a uns 80&nbsp;km. ao norte de Nendo, a maior das Illas Santa Cruz. O centro do grupo está aproximadamente en .
miniatura|dereita|550px| Mapa das illas de coral. Nukapu e Nupani non se mostran, están máis ao noroeste do grupo principal.

As illas ou atois do grupo son:
* Lomlom
* Nifiloli
* Fenualoa
* Ngalo
* Ngawa
* Ngandeli
* Grimbanga Temoa
* Grimbanga Nende
* Illa Matema
* Ngatendo
* Illa Pigeon

*Miombilou Numa* ou "Gran Arrecife" é un grupo continuo, que se estende uns 25&nbsp;km. ao oeste de Nifiloli. Preto de 10&nbsp;km ao sur deste grupo atópanse 4 pequenos arrecifes de coral:
* Malani
* Malim
* Manuwa
* Matumbi

Separadas destes grupos están as que se chaman "illas exteriores":
* Nalongo e Nupani en , que se atopa a aproximadamente 75&nbsp;km ao noroeste do grupo principal.
* Nukapu que se atopa a uns 35&nbsp;km ao noroeste do grupo principal.
* Makalom uns 17&nbsp;km ao noroeste do grupo principal.
* Pileni ao redor de 9&nbsp;km ao noroeste do grupo principal.
* Patteson Shoal uns 100&nbsp;km do grupo principal

Este grupo de illas é infrecuente, xa que os habitantes da maioría das illas falan o Äiwoo, un dialecto de Melanesia, mentres que en Pileni, Matema, Nupani e Nukapu, falan Pileni, ou linguas polinesias atípicas. Os polinesios crese que son descendentes dos habitantes do norte de Tuvalu.

A poboación total das illas é de aproximadamente 5.600 habitantes segundo estimacións de 2003.

## Notas
## Véxase tamén
### Ligazóns externas
*Santa Cruz e as Illas de Coral, 1908 account by W. C. O'Ferrall, Anglican missionary from 1897-1904.
El Amigo de Galicia

***El Amigo de Galicia*** foi o nome de varias publicacións:

****El Amigo de Galicia***, periódico publicado en Ourense entre 1866 e 1867.
****El Amigo de Galicia***, periódico publicado en Santiago de Compostela en 1866.
Warning

***Warning*** é o sexto álbum da banda estadounidense de punk rock Green Day, publicado o 3 de outubro do 2000 a través do selo Reprise Records. Feito sobre a base do seu predecesor, *Nimrod* (1997), o disco evitou o característico son punk rock do grupo e incorporou elementos acústicos, do pop e do folk. Liricamente o álbum fala de temas máis optimistas e inspiradores en comparación coas súas primeiras edicións. *Warning* é tamén o primeiro disco de Green Day dende *Kerplunk* (1992) que non foi producido por Rob Cavallo, aínda que botou unha man na súa produción e foi acreditado como produtor executivo.

## Listaxe de cancións
Robustiano Pérez de Santiago

**Robustiano Pérez de Santiago**, foi un mestre e xornalista de Ourense.

## Traxectoria
Foi director da Escola Normal de Ourense e director de *El Orensano*.

## Obras
**Aritmética para uso de las escuelas, elementales, superiores y normales de instrucción primaria*.
Ourense (homónimos)

Como topónimo **Ourense** pode referirse a:

;En Galiza
***Provincia de Ourense**, provincia de Galiza;
****Comarca de Ourense**, comarca de dita provincia;
*****Ourense**, concello de dita comarca;
******Ourense**, parroquia de dito concello;
*******Ourense**, vila e cidade de dita parroquia;
***Valdourense**, lugar da parroquia de Gullade, no concello de Monforte de Lemos.

;Deportes
***Club Deportivo Ourense** (1952-2014), equipo de fútbol da cidade galega de Ourense (desaparecido).
****Club Deportivo Ourense B** (2009-2014), equipo de fútbol filial do Club Deportivo Ourense (desaparecido).
***Ourense Club de Fútbol** (1977-), equipo de fútbol da cidade de Ourense.
***Unión Deportiva Ourense** (2014-), equipo de fútbol da cidade de Ourense.
***Ourense Fútbol Sala** (1981-), equipo de fútbol sala da cidade galega de Ourense.
***Ourense Rugby Club** (1997-), equipo de rugby da cidade de Ourense.
***Club Ourense Baloncesto** (1979-), equipo de baloncesto da cidade de Ourense.
***Club Waterpolo Pabellón Ourense** (1998-), equipo de wáter-polo da cidade de Ourense.

;Transportes
***Estación de Ourense - Empalme**, estación de tren do ADIF máis importante da cidade de Ourense.

## Véxase tamén
### Outros artigos
***Museo Arqueolóxico Provincial de Ourense**, museo provincial no antigo Pazo Episcopal, no centro da cidade de Ourense;
***Catedral de Ourense**, templo católico sede da diocese de Ourense;
***Diocese de Ourense**, sede territorial galega da Igrexa Católica;
***Deputación de Ourense**, o órgano institucional propio da provincia de Ourense e engloba os seus 92 concellos;
***Circunscrición electoral de Ourense**, o distrito electoral da provincia de Ourense.
Alejandro Quereizaeta

**Alejandro Quereizaeta González**, nado en Ourense e finado en Pozuelo de Alarcón en outubro de 1907, foi un enxeñeiro, político e xornalista galego.

## Traxectoria 
[miniatura|page=446|*[Álbum de la Caridad. Juegos Florales de La Coruña en 1861*.]]
Militante do Partido Republicano. Foi redactor de *El Orensano* e *La Nueva Galicia*, colaborou en *El Heraldo Gallego* e dirixiu *El Amigo de Galicia*. Concelleiro en Ourense en 1869, foi nomeado gobernador civil de Lugo en marzo de 1873 e elixido deputado a Cortes por Ourense en maio de 1873. Foi director de *La Igualdad* do 13 de outubro de 1874 ao 13 de novembro. Morreu en Pozuelo de Alarcón pobre e case abandonado.

## Notas
Enterococáceas

As **Enterococáceas** (***Enterococcaceae***) son unha familia de bacterias grampositivas da orde *Lactobacillales*.

O seu xénero tipo é *Enterococcus*, que son bacterias lácticas cuxa presenza é importante nos ecosistemas, os alimentos fermentados (queixos, salchichas) e na microbioloxía clínica. Son bacterias ubicuas cuxo hábitat preferido é o tracto gastrointestinal de animais.

## Características bacteriolóxicas 
As *Enterococcaceae* é unha familia bacteriana que presenta as seguintes características:.
* Cocos
* Grampositivos
* Anaerobios estritos ou facultativos, microaerófilos
* Quimioheterótrofos
* Catalase negativos (carecen de catalase)

## Lista de xéneros 
A familia *Enterococcaceae* está actualmente delimitada sobre a base de análises filoxenéticas da secuencia do ARNr 16S :
* xénero *Bavariicoccus*
* xénero *Catellicoccus*
* xénero *Enterococcus*
* xénero *Melissococcus*
* xénero *Pilibacter*
* xénero *Tetragenococcus*
* xénero *Vagococcus*

## Notas 
## Véxase tamén 
### Ligazóns externas 
* Enterococcaceae J.P. Euzéby: List of Prokaryotic names with Standing in Nomenclature 
* CatalogueofLife taxon http://www.catalogueoflife.org/col/search/all/key/Enterococcaceae/match/1Enterococcaceae 
* NCBI - 81852 *Enterococcaceae*
Buxía (homónimos)

O termo **Buxía** pode referirse a:

***Buxía**, máquina capaz de producir faíscas.

Como topónimo, pode referirse a:

;Fóra de Galiza

;En Alxeria
***Buxía**, cidade en Alxeria.

## Véxase tamén
### Outros artigos
***O Buxío**, lugar da parroquia de Parga, no concello de Guitiriz.
Love and Other Drugs

[dereita|200px|miniatura|[Jake Gyllenhaal (Jamie Randall).]]
[dereita|200px|miniatura|[Anne Hathaway (Maggie Murdock).]]

***Love and Other Drugs*** é unha comedia romántica de Edward Zwick producida no 2010. Ambientada en Nova York na década de 1990, esta está protagonizada por Jake Gyllenhaal e Anne Hathaway e producida pola 20th Century Fox, New Regency Pictures e Bedford Falls Productions.

## Trama 
Jamie é un atractivo e novo vendedor de aparellos electrónicos que grazas ao seu irresistible encanto e confianza en si mesmo ten moito éxito entre as mulleres; ata tal punto que un día o seu xefe atópao coa súa muller no almacén da empresa na que traballaba e despídeo. Jamie precisa atopar outro traballo e comeza como comercial de produtos farmacéuticos, oficio grazas ao cal coñece por casualidade a unha muller que dende o primeiro momento lle chamou atención, Maggie Murdock,unha rapaza independente e totalmente distinta a todas as mulleres coas que Jamie adoitaba estar pero que a pesar da súa xuventude padecía unha enfermidade dexenerativa como é o párkinson. Unha atracción mutua condúceos a manter relacións sexuais durante un tempo pero logo comezan a xurdir sentimentos entre eles que desembocaran nunha relación seria.

Jamie en todo momento era coñecedor da enfermidade que sufría Maggie, pero cando esta comeza a empeorar de saúde, a relación que hai entre eles da un xiro dramático e ó final deciden deixalo. 
Jamie é contratado por unha enriquecida e famosa empresa en Chicago onde se volvería rico, o soño da súa vida; pero o día que ía mudarse a Chicago atopa por casualidade uns vídeos que gravaran el e Maggie, recapacita e vaina buscar para dicirlle que a quere. Finalmente comezan de novo a saír a pesar da enfermidade de Maggie.

## Elenco 
* Jake Gyllenhaal, como Jamie Randall.
* Anne Hathaway, como Maggie Murdock.
* Oliver Platt, como Bruce Winston.
* Hank Azaria, como Dr. Stan Knight.
* Gabriel Macht, como Trey Hannigan, visitador médico inimigo de Jamie.
* George Segal, como Dr. James Randall, pai de Jamie.
* Jill Clayburgh, como Nancy Randall, nai de Jamie.
* Josh Gad, como Josh Randall, irmán rico de Jamie.
Taumako

**Taumako** é a maior das illas Duff. A illa, de 5´7&nbsp;km de lonxitude, ten unhas costas empinadas e con forte pendente, chegando a alcanzar os 400 metros sobre o nivel do mar. Está composta de lavas basálticas e piroclasticas como o resto das illas do arquipélago.

## Historia 
O primeiro europeo en visitar as Illas Duff foi a expedición liderada polo explorador español Quirós no ano 1606. Un dos últimos descubrimentos arqueolóxicos contiñan obxectos fabricados con materiais europeos. Entre elas, unha peza de cerámica que ten unha mineraloxía coherente coa cerámica española do período de Quiros. Ademais unha pequena peza de latón ten unha composición química que suxire a mesma derivación (Leach e Davidson 2008: 272).

Os habitantes das illas Duff son polinesios, e a súa linguaxe, o pileni, forma parte da rama das linguas samoanas, dentro das linguas polinesias. Nas illas Duff viven unhas 439 persoas (segundo o censo de 1999). As illas foron colonizadas polos lapitas sobre o ano 900a.C. A estes seguíronlles os colonos melanesios, e finalmente, a mediados de 1400 chegaron os colonos polinesios.

A pesca e a agricultura de subsistencia é o modo de vida tradicional. A illa non ten estradas, aeroporto, teléfonos ou electricidade. O contacto co exterior lógrase mediante radios con batería e o barco de carga que chega á illa ocasionalmente.

## Navegación tradicional 
Estudos realizados por David Henry Lewis e Marianne George puxeron de manifesto que as técnicas tradicionais polinesias de navegación aínda se preservan nestas illas. Os habitantes de Taumako son os construtores dunha das proas, un tipo de embarcación de Oceanía, máis antigas documentadas chamada *Te Puke* e coñecida polos occidentais como *Tepukei*. A partir de 1996 o proxecto Vaka Taumako traballou para perpetuar as tecnicas dos antigos navegantes polinesios do pobo de Taumako.

## Notas
## Véxase tamén
### Ligazóns externas
* O proxecto *Vaka Taumako* (en inglés)
Brighten the Corners

***Brighten the Corners*** é o cuarto álbum da banda estadounidense de rock alternativo Pavement, publicado o 11 de febreiro de 1997 a través do selo . Todos os temas foron compostos polo vocalista Stephen Malkmus, agás "Date with Ikea" e "Passat Dream". O título e probablemente unha referencia ao disco de Ella Fitzgerald *Brighten the Corner*, ou ao de Thelonious Monk *Brilliant Corners*.

## Listaxe de cancións
El Amigo de Galicia (Ourense)

***El Amigo de Galicia*** foi un semanario editado en Ourense entre 1866 e 1867.

## Historia e características 
Semanario dominical aparecido o 14 de xuño de 1866. Editado na imprenta de Agustín Moldes, foi fundado e dirixido por Alejandro Quereizaeta. Tiña as seccións: Editorial, Noticias, Revista extranjera, Variedades, Gacetilla e Anuncios. Cesou a súa edición a principios de abril de 1867.

## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia de Ourense
Dominici (cráter)

**Dominici** é un cráter do planeta Mercurio. Os raios brillantes de Dominici indican que é relativamente novo, os cales aparecen en azul nas imaxes en falsas cores. Dominici tamén ten ese mesmo material azul brillante no seu chan e está rodeado por material expelido do cráter que aparece nunha *falsa* cor laranxa. Estas diferenzas de cor, como tamén acontece nas proximidades do cráter Titian, suxiren que o cráter de impacto escavou o material de debaixo da superficie de Mercurio, xa que a composición do subsolo difire da composición da superficie circundante do cráter. Dominici queda dentro dunha estrutura de impacto moito maior, a Conca Homer.

## Notas 
## Véxase tamén 
### Ligazóns externas 
* 
*
Axénico

miniatura|Cultivo dun microorganismo nunha placa de ágar.

En bioloxía, o termo **axénico** (/ks/) designa os cultivos dun organismo que están completamente libres de calquera outros organismos "contaminantes", polo que se trata de cultivos puros cunha soa especie, variedade ou cepa, segundo os casos. Os primeiros cultivos axénicos foron de bacterias ou organismos unicelulares eucariotas, mais tamén son posibles con moitos organismos pluricelulares. Os cultivos axénicos eran difíciles de obter nos inicios da microbioloxía no século XIX, e a aparición de técnicas para a súa obtención supuxo un grande paso adiante nos estudos bacteriolóxicos. Os cultivos axénicos son unha importante ferramenta para o estudo de organismos simbiontes e parasitos en condicións controladas.

## Historia 
Nos inicios da microbioloxía no século XIX era moi difícil obter cultivos puros dun microorganismo. Os cultivos xeralmente eran mixtos, aínda nos casos en que se pensaba que eran puros, o que deu lugar a teorías erradas sobre o pleomorfismo (cambio de forma dun mesmo microorganismo durante o seu período de cultivo) e a influencia da natureza do medio sobre a forma e a función dos microorganismos. Louis Pasteur, Robert Koch e Ferdinand Julius Cohn negaban esas teorías, pero estas tiñan moitos defensores.

Algunhas das primeiras técnicas para obter cultivos puros púxoas a punto O. Brefeld con fungos en medios sólidos. Para as bacterias propúxose o método das dilucións sucesivas, e Joseph Lister en 1878 obtivo por primeira vez un cultivo bacteriano puro do microorganismo láctico descrito por Pasteur. Posteriormente Koch e a súa escola obterían cultivos puros en medio sólido e idearían moitos métodos de cultivo bacteriano que aínda se usan hoxe. Usouse primeiro xelatina e despois ágar, e ideáronse os métodos de sementeira por estrías, cultivos en tubo inclinado, e sementeira en masa.

## Notas
Barba

dereita|250px|miniatura|Diferentes tipos de barba.
[dereita|200px|miniatura|O [Noruega|noruegués Hans Langseth gañou o récord da barba máis longa do mundo en 1927.]]
A **barba** é o conxunto de pelos faciais que medran no queixo, no beizo superior, nas fazulas e no pescozo dos seres humanos e tamén nalgúns animais. En humanos, normalmente só se presenta en homes trala puberdade, aínda que as mulleres con hirsutismo tamén poden desenvolver barba. Cando falamos do pelo superior e inferior da face, a barba exclúe especificamente o bigote.

Ó longo da historia, ós homes que deixaban medrar a barba fóiselles atribuíndo diversos atributos, tales como a sabedoría, a virilidade sexual, masculinidade ou unha posición social máis elevada. Con todo, a barba tamén pode ser asociada coa falta de limpeza xeral e unha perda de refinamento.

O primeiro sábado de setembro celébrase o *Día Mundial da Barba*.

## Notas 
## Véxase tamén 
### Outros artigos 
* Varva
Eminescu (cráter)

**Eminescu** é un cráter de impacto cun pico central anular, que está situado no hemisferio norte do planeta Mercurio, o cráter ten uns 125&nbsp;km de diámetro. Xa que hai moi poucos cráteres superpostos sobre el, Eminescu semella ser un cráter novo formado hai preto de mil millóns de anos. Este cráter posúe unha morfoloxía a medio camiño entre as morfoloxías que posúen cráteres moi complexos, coma o Raditladi, e as morfoloxías de cráteres máis pequenos cun simple pico central.

O material espelido e as cadeas concéntricas ó redor do cráter esténdense cara a fora nunha lonxitude igual ó radio deste, partindo dende o propio bordo do cráter, e sendo esta área de maior altitude cás chairas de cráteres circundantes. As paredes interiores do cráter están degradadas polos derrubes, formando bloques ben definidos de material. O chan do cráter está composto por estruturas complexas, incluíndo depósitos de material espelido, materiais fundidos e posiblemente rochas colocadas polo vulcanismo efusivo.

## Notas
La Monarquía

***La Monarquía*** foi un periódico editado en Ferrol entre 1886 e 1896.

## Historia e características 
Subtitulado *Diario político*, apareceu en 1886. Dirixido por Eduardo Varela, Wenceslao Veiga Gadea, Santiago Román Prieto (dende o 23 de xaneiro de 1888), novamente Wenceslao Veiga (dende maio de 1888 ata xaneiro de 1893), Faustino Salanova, Vicente Carnota Pérez e José Lapique Adrio (1896). De tendencia monárquica e conservadora, estivo vinculado a Nicasio Pérez López. Entre os seus colaboradores figuraban Lorenzo Gómez Quintero, Emilio Butrón, capitán de fragata que asinaba co pseudónimo de Fulano de Tal, e os oficiais do corpo xeral da Armada Ignacio Fernández Flórez e Joaquín de Arévalo Otero. Tivo unha segunda época a partir de 1897, na que foi propiedade de Ricardo Pita.
## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
Bigote

miniatura|Bigote medrando ó longo de 30 días.
O **bigote**, **bigoteira** ou **mostacho** é o conxunto de pelos faciais localizados entre o nariz e o beizo superior dos seres humanos. É máis abondoso e mesto nos homes. As mulleres teñen menos pelo, e adoitan depilalo ou tinguilo para que non se lles note. O bigote é, normalmente, moito máis fino que o mostacho, que é definido como un bigote groso.

Historicamente, pódese dicir que o bigote é un trazo facial que tende a identificar diferentes culturas. Na sociedade occidental, o bigote caeu en desuso nas últimas décadas ó ser substituído por unha crecente esixencia de limpeza visual. Nalgúns casos serve para agochar defectos na pel ou cicatrices, ou simplemente como adorno segundo a moda.

## Etimoloxía 
Os enormes bigotes que os pobos xermánicos acostumaban levar na Idade Media chamaban a atención dos habitantes da Península Ibérica, así como tamén os xuramentos que aqueles bárbaros proferían. Con inusitada frecuencia, os xermanos exclamaban "bei Gott" (*por Deus* en galego), que máis que un xuramento era unha mera interxección. Sen entender o que aquelas palabras significaban, os ibéricos comezaron a chamar "bigod" ós homes que levaban bigote até que, co tempo, a palabra mudou e pasou a designar ó apéndice labial. Pola súa banda, a palabra mostacho introduciuse en galego a través do termo francés "moustache".

## Galería de imaxes 

File:Chevron-moustache.svg|Bigote "Chevron".
File:Dali-moustache.svg|Bigote "Dalí".
File:English-moustache.svg|Bigote "inglés".
File:Fu-manchu-moustache.svg|Bigote "Fu Manchu".
File:Handlebar-moustache.svg|Bigote "guiador".
File:Horseshoe-moustache.svg|Bigote "ferradura de cabalo".
File:Imperial-moustache.svg|Bigote "imperial".
File:Mexican-moustache.svg|Bigote "mexicano".
File:Natural-moustache.svg|Bigote "natural".
File:Pencil-moustache.svg|Bigote "lapis".
File:Toothbrush-moustache.svg|Bigote "cepillo de dentes".

## Notas
Pico

O termo **Pico** pode referirse a:

***Pico**, ferramenta formada por unha barra de ferro ou aceiro, cun mango de madeira;
***Cima**, cima dunha montaña ou volcán;
***Pico-**, prefixo do Sistema Internacional de Unidades que indica un factor de 10;−12
***Pico**, mitoloxía romana, unha divindade profética, descrito como fillo de Saturno ou de Sterculus.

Como topónimo, pode referirse a:

;En Galiza
***Pico**, lugar da parroquia de Gaibor, no concello de Begonte;
***Pico**, lugar da parroquia de Aguada, no concello de Carballedo;
***Picornio**, lugar da parroquia de Santa Cruz de Rubiacós, no concello de Nogueira de Ramuín;
***Picote**, lugar da parroquia de Torres, no concello de Vilarmaior.

Amais, como apelido, pode referirse a:

***Xosé Manuel Olveira "Pico"** (1955-2013), actor galego.

## Véxase tamén
### Outros artigos
Campionato Brasileiro Série A 2010

O **Campionato Brasileiro Série A 2010** foi a 55ª edición da Série A, o primeiro nivel do fútbol no Brasil. Empezou o 8 de maio e finalizou o 5 de decembro de 2010. O Flamengo era o defensor do título.

## Equipos e estadios 
## Clasificación 
1 O Santos clasificouse como campión da Copa do Brasil 2010.
2 O Internacional clasificouse como campión da Copa Libertadores 2010.
3 Ao Grêmio Prudente descontáronselle 3 puntos debido a aliñar un xogador suspendido.

## Resultados 
## Notas 
## Véxase tamén 
### Ligazóns externas 
* Páxina oficial da Confederação Brasileira de Futebol
Emilia Calé

**Emilia Calé Torres Sanjurjo** (asinou **Emilia Calé y Torres de Quintero** despois de casada) nada na Coruña o 12 de febreiro de 1837 e finada en Madrid o 18 de setembro de 1908, foi unha narradora, poetisa, dramaturga e xornalista galega en lingua castelá. Empregou, en ocasións, o pseudónimo de ***Esperanza***.

## Traxectoria 
Foi filla do procurador da Audiencia, e concelleiro liberal no novo concello interino designado en 1868, Francisco Calé Martínez (Orihuela 1813 - A Coruña 1870). En 1862 casou na igrexa de Santiago da Coruña con Lorenzo Gómez Quintero Fernández Morado, natural de San Xoán de Porto Rico e fillo de pai ferrolán, oficial do Consejo Provincial de Orense.

Escribiu artigos e poemas en publicacións galegas como *Galicia Revista Universal de este Reino*, *La Nueva Galicia*, *Almanaque de Galicia*, *El Alerta*, *La Revista*, *El Desengaño*, *Revista Compostelana*, *Revista de Galicia*, *El Zumbido*, *El Buscapié*, *La Tertulia*, *Galicia Literaria*, *Galicia Revista Regional*, *La Revista Popular* ou *El Eco de Santiago* e en xornais e revistas galegas de Hispanoamérica como *El Eco de Galicia*, *La Unión Gallega*, *Galicia Moderna*, *Follas Novas*, *Galicia Revista Semanal Ilustrada* ou *Aires d’a Miña Terra*.

Estableceuse en Madrid en 1871, onde estivo ata 1875, converténdose na anfitrioa da sociedade La Galicia Literaria xunto co seu curmán Teodosio Vesteiro Torres,, faladoiro ao que asistían, entre outros, Manuel Curros Enríquez, Francisco Añón Paz, Luis Taboada, Andrés e Xesús Muruais.
 
A temática da súa obra poética xira en torno á relixión, o amor, a patria e a natureza.

En 1906, cando a fundación da Real Academia Galega, foi nomeada membro correspondente.

Acadou sona a súa filla Emilia Quintero Calé, pianista.
[miniatura|"A María en el mes de las flores" en *[Galicia. Revista Universal de este Reino*, maio de 1862.]]
## Obra bibliográfica 
### Poesía 
* *Horas de inspiración*, 1867, Imprenta de Soto Freire colección de 77 poemas (reeditada en Madrid en 1875).
* *Crepusculares, con un artículo de Victorino Novo*, 1894.

### Narrativa 
* *Cuadros sociales o pequeñas novelas*, 1878, 40 pp., Biblioteca de *El Telegrama*, est. tip. de Vicente Abad.
* *Escenas de la vida*, 1890.

### Teatro 
* *Lazos rotos. Drama en tres actos y en verso*, 1884, estreado na Coruña o 14 de outubro de 1883.
* *De la cima al abismo*, 1894.

### Colectiva 
* *Álbum de la Caridad*, 1862.
* *Corona fúnebre á la memoria del inspirado escritor y poeta gallego Teodosio Vesteiro Torres*, 1877.

### Edición 
* *Páginas sueltas*, de Teodosio Vesteiro Torres, 1892.

## Biblioteca virtual 
## Notas 
## Véxase tamén 
### Bibliografía 
* 
* 
* , Aurora (2007): "Calé Torres Sanjurjo, Emilia" en *Dicionario de mulleres galegas*, A Nosa Terra, p.&nbsp;73-74, ISBN 978-84-8341-146-9.

### Outros artigos 
* Emilia Quintero Calé (filla)
### Ligazóns externas 
* : [http://www.culturagalega.org/album/detalle.php?id=116 ]  no *Álbum de Mulleres* do Consello da Cultura Galega.
Lista de Illas de Kiribati

Esta é unha "lista das illas de Kiribati''. A República de Kiribati consta de 32 atois, e unha illa de coral. Estas illas atópanse dispersas ao longo dos tres grupos de illas que forman Kiribati:
* As Gilbert,
* As Illas Fénix
* e as Illas da Liña.
Todas, menos a illa Cantón que ten unha baixa densidade de poboación, no grupo Phoenix están deshabitadas. As restantes Illas Phoenix son unha zona mariña protexida, son a terceira maior área mariña protexida do mundo.
thumb
A táboa inclúe datos de superficie  e poboación.

## Illas Gilbert 
## Illas da Liña 
## Illas Fénix 
## Gilberts Oeste 
## Notas
Staccato

miniatura|dereita|Staccato.
***Staccato***, na notación e na interpretación musical, fai referencia a un tipo de articulación na cal as diferentes notas afectadas polo *staccato* quedan separadas entre elas por unha pausas, inexistentes na notación pero reais na interpretación que toman unha parte do tempo asignado a cada nota na notación, de xeito que o tempo real queda acurtado. Pero este efecto non se reflicte nin no ritmo da obra nin no volume.

O staccato aplícase polo xeral a notas de breve duración e moi raramente a aquelas que superan un tempo. A forma habitual de indicar o *staccato* é cun punto por riba da nota nos casos no que a plica é *inferior*, e cun punto por baixo se esta é superior.

## Véxase tamén 
### Bibliografía
* Allen, Michael, Robert Gillespie, and Pamela T. Hayes. *Essential Elements For Strings: A Commprehensive String Method*. Vol. 1. Milwaukee: Hal Leonard Corporation, 1994.

### Ligazóns externas 
* Basic Music Theory Neil V. Hawes, organista e mestre de coro da igrexa de Santa María, en Osterley
Lorenzo Gómez Quintero

**Lorenzo Gómez Quintero Fernández Morado**, natural de San Xoán de Porto Rico, fillo de pai ferrolán, finado en Madrid o 23 de novembro de 1906, foi un xornalista e escritor galego.

## Traxectoria 
miniatura|*La Escritura y la imprenta desde sus primitivos tiempos*, 1867.
En 1862 casou na igrexa de Santiago da Coruña coa escritora Emilia Calé.

Colaborou en *La Monarquía* de Ferrol e dirixiu *El Eco de Galicia* e colaborou en *El Gallego* de Lugo. Posteriormente dirixiu *El Compilador* de Porto Rico (1873) e *El Progreso de Galicia* da Coruña (1881).

Acadou sona a súa filla Emilia Quintero Calé, pianista.

## Obras 
* *La escritura y la imprenta desde sus primitivos tiempos*, 1867. Imprenta de Soto Freire, Lugo.
* *Justicia para Galicia y Asturias en la cuestión del ferrocarril del Noroeste y de Orense a Vigo*, 1874, Madrid.

## Notas 
## Véxase tamén 
### Bibliografía 
* 
* 
### Outros artigos 
* La Galicia Literaria
Existo

[miniatura|Existo anima á súa amante a matar a Agamenón na obra
*Clytemnestre vacilando antes de matar ao durmido Agamenón* (1817) de [Pierre-Narcisse Guérin]]
Na mitoloxía grega **Existo** é o fillo de Tiestes e a súa filla Pelopia e o asasino de seu pai adoptivo Atreo e o seu medio irmán Agamenón.

## Nacemento 
Tiestes, expulsado de Micenas, diríxese ao Oráculo de Delfos co afán de se vingar do seu irmán Atreo quen mandara matar os seus fillos todos. O oráculo predí que só un fillo nada da unión entre el e a súa filla Pelopia o podería vingar. Tiestes vai a Sición, onde a súa filla era sacerdotisa de Atenea e pupila do rei. Unha tarde, levando unha máscara para que non o recoñecese, viólaa cando estaba fóra do templo. Semanas despois Atreo casa con Pelopia e esta ao dar a luz abandona o neno que uns cabreiros recollen, recibindo o nome de Existo ( en grego *Αίγισθος* de *aigos*, cabra). Ao saber Atreo o que pasaba mandou buscalo para levalo ao palacio como o seu terceiro fillo, xunto a Agamenón e Menelao.

## Morte de Atreo 
Anos máis tarde por orde de Atreo, Agamenón e Menelao partiron cara a Delfos na procura de seu tío Tiestes, atópano por casualidade, captúrano e lévano a Micenas. O rei ordena a Existo, que entón tiña sete anos, matar a Tiestes na prisión pero este recoñéceo e pídelle que antes de o matar traia a súa nai, revelándolle o secreto da súa filiación. Pelopia non o pode soportar e mátase. Logo da morte de súa nai fai crer a Atreo que matou a Tiestes pero cando ten oportunidade mata a Atreo, colocando a Tiestes no trono e expulsa a Agamenón e Menelao. Tempo despois, Agamenón, o rei lexítimo coa axuda de Tíndaro, rei de Esparta, recupera o trono mais perdoa a Existo.

## Guerra de Troia 
Oposto á expedición grega, Existo non segue a Agamenón á guerra de Troia e durante a súa ausencia seduce a Clitemnestra, dona de Agamenón. Ao rematar a guerra e volver Agamenón, os dous amantes mátano xunto coa súa escrava Casandra. Durante sete anos os dous amantes dirixen a cidade ata que Orestes consegue vingar a seu pai matándoos.
Queixumes dos pinos

***Queixumes dos pinos*** é un libro de poemas escrito por Eduardo Pondal e publicado en 1886 na Biblioteca Gallega dos editores Latorre e Martínez, da Coruña, na imprenta de *La Voz de Galicia*.

## Descrición 
Pondal recolleu nel a maior parte dos poemas publicados en 1877 en *Rumores de los pinos*, aínda que reelaborándoos, traducindo algúns ao galego e facendo desaparecer outros escritos en castelán. O conxunto inicial, que estaba composto por trinta composicións, foise ampliando en posteriores edicións, incluíndo poemas como "Os pinos".

A segunda edición publicouse pola *Academia Gallega*, na Coruña, na imprenta de Zincke Hermanos, en 1935, con introdución de Manuel Murguía, e epílogo de Manuel Lugrís Freire.

A obra foi incluída na Biblioteca Básica da Cultura Galega da Editorial Galaxia, na Biblioteca de Autores Galegos de *Diario 16 de Galicia* e na *Biblioteca Galega 120* de *La Voz de Galicia*.

## Notas 
## Véxase tamén 
### Bibliografía 
* 
* , Severino (1978). *Acercamiento a la poesía gallega del siglo XIX*. ISBN 84-85247-45-0.
* 

### Outros artigos 
* "Os Pinos"
### Ligazóns externas 
* 15px "Que barba non coidada!" http://bvg.udc.es/fotos_obra/m5eduardopondalqueixumedospinos017.jpg http://bvg.udc.es/fotos_obra/m5eduardopondalqueixumedospinos018.jpg
El Progreso de Galicia

***El Progreso de Galicia*** foi un periódico editado na Coruña en 1881.

## Historia e características 
Apareceu en agosto de 1881, sucedendo a *El Noroeste*. Dirixido por Lorenzo Gómez Quintero. Cesou a súa edición a finais de outubro de 1881.

## Notas 
## Véxase tamén 
### Bibliografía
Ramón Iglesias Camino

**Ramón Iglesias Camino**, nado en 1840 e finado en Lugo en agosto de 1933, foi un profesor, xornalista e político galego.

## Traxectoria
Catedrático de Matemáticas do Instituto de Lugo, foi secretario do Instituto de 1887 a 1918. Colaborou na prensa lucense e foi director de *El Eco de Galicia*. Concelleiro en Lugo, foi alcalde da cidade entre 1895 e 1897. Xubilouse como catedrático en 1918.

## Vida persoal 
Casou con Presentación López López.

## Notas 
## Véxase tamén 
### Bibliografía 
* "Los catedráticos neocatólicos de la Restauración: 1862-1902", *La Voz de Galicia*, Lugo, 10-1-2018, p. 14.
Estadio Presidente Juan Domingo Perón

O **Estadio Presidente Juan Domingo Perón** é un estadio de fútbol arxentino da cidade de Avellaneda. Foi inaugurado en 1950&nbsp;e ten capacidade para 54.000 espectadores. Serve de localía ao Racing Club.

File:Racing 2.jpg
File:Estadio Racing.jpg
File: Avellaneda Futbol - aerial (cropped).jpg

## Véxase tamén
### Ligazóns externas
*Datos do estadio en worldstadiums.com
Estadio Monumental Antonio Vespucio Liberti

O **Estadio Libertadores de América** é un estadio de fútbol arxentino do distrito de Belgrano, na cidade de Buenos Aires. Foi inaugurado en 1938&nbsp;e ten capacidade para 67.664 espectadores. Serve de localía ao River Plate e á Arxentina.

File:Estadio Monumental 1970s.jpg
File:Estadio Monumental Mundial 78.jpg
File:RiverPlateStadium.jpg
File:Estadio Monumental.jpg

## Véxase tamén 
### Ligazóns externas 
* Datos do estadio en worldstadiums.com
Estadio Ciudad de La Plata

O **Estadio Ciudad de La Plata**, coñecido como **Estadio Único**, é un estadio multiúsos arxentino da cidade de La Plata. Foi inaugurado en 2003&nbsp;e ten capacidade para 53.000 espectadores. Serve de localía ao Estudiantes de La Plata e ao Gimnasia y Esgrima La Plata.

## Véxase tamén
### Ligazóns externas
*Datos do estadio en worldstadiums.com
Estadio Marcelo Bielsa

O **Estadio Marcelo Bielsa** é un estadio multiúsos arxentino da cidade de Rosario. Foi inaugurado en 1911 e ten capacidade para 42.000 espectadores. Serve de localía ao Newell's Old Boys. Anteriormente era coñecido como *El Coloso del Parque*.

## Véxase tamén 
### Ligazóns externas 
* Datos do estadio en worldstadiums.com
Arsenal de Sarandí

O **Arsenal Fútbol Club**, coñecido como **Arsenal de Sarandí**, é un club deportivo arxentino do distrito de Sarandí, en Avellaneda (Gran Bos Aires). Foi fundado en 1957 e compite na Primeira División da Arxentina.

## Xogadores 
:*Categoría principal: Xogadores do Arsenal de Sarandí.*

## Palmarés 
### Doméstico 
* **Primeira División** (1): Clausura 2012
* **Primera C** (1): 1964
* **Primera D** (1): 1962
* **Supercopa Arxentina** (1): 2012

### Internacional 
* **Copa Suramericana** (1): 2007
* **Copa Suruga Bank** (1): 2008

## Véxase tamén 
### Ligazóns externas 
* Páxina oficial do club
Estanislao Pérez Artime

**Estanislao Pérez Artime**, coñecido como **Tanis de la Riva**, nado en Padrón en 1881 e finado en Vilagarcía de Arousa o 12 de marzo de 1945, foi un industrial e político galego.

## Traxectoria 
miniatura|esquerda|Foto de época, de Chicharro, do Hotel Compostela.
Fillo do comerciante José Ramón Pérez de la Riva, procedente de Ortigosa de Cameros (A Rioxa), e da padronesa María Dolores Artime Pérez, irmá de Eloy Artime Pérez. Foi concelleiro en Padrón, deputado provincial dende 1919 e representaba no distrito de Padrón a Rafael Gasset Chinchilla e despois ao deputado Antonio Rodríguez Pérez.

En 1929 creou a empresa Lámparas Iria SA, unha fábrica de lámpadas incandescentes, sendo o propio Estanislao xerente e presidente do Consello de Administración. Tamén foi presidente do Consello de Administración do Hotel Compostela.

Foi deputado provincial en 1923 e vicepresidente da Deputación. Foi nomeado presidente da Deputación da Coruña a finais de 1935.

Ao estalar o golpe de Estado do 18 de xullo de 1936 foi apresado, permanecendo unha temporada no cárcere de Santiago de Compostela. Cando saíu del, deu cartos para reparar o presidio, co fin de mellorar as condicións nas que se atopaban os presos. Logo pasou a unha habitación do Hotel Compostela, baixo vixilancia pagada por el, pero unha denuncia da Falanxe de Padrón fixo que o levasen ao Sanatorio Baltar. Foi expedientado pola Comisión Provincial de Incautacións de Bens en 1937.

## Vida persoal 
Casou con Angela Rey Baltar, irmá de Ramón Rey Baltar.

## Notas 
## Véxase tamén 
### Ligazóns externas 
* Historia da fábrica de lámpadas de Padrón
La Gaita

***La Gaita*** foi un semanario editado en Ourense en 1881.

## Historia e características 
Apareceu en agosto de 1881. Saía os domingos e tiña un carácter satírico. Foi multado en dúas ocasión polo gobernador civil de Ourense Domingo Antonio Merelles. Desapareceu en novembro dese ano.

## Notas 
## Véxase tamén 
### Bibliografía 
* 

### Ligazóns externas 
* "La Gaita" periódico de Ourense 1881
Primeira División da Arxentina 2012/13

A tempada **2012–13** da **Primeira División** foi a 84ª edición do primeiro nivel do fútbol profesional na Arxentina. 20 equipos compiterion na liga. Iniciouse o 3 de agosto de 2012 e finalizou o 29 de xuño de 2013.
## Cambios no formato 
O campión do Torneo Inicial e do Torneo Final enfrontaranse ao final da tempada para determinar o súper campión. O formato de cada torneo seguirá sendo o mesmo que en tempadas anteriores.

O descenso tamén se modificou para esta temporada. En lugar dos dous equipos que descendían á Primeira B Nacional, tres equipos serán descendidos directamente. As eliminatorias de promoción/descenso foron eliminadas.

## Equipos e estadios 
## Torneo Inicial 
O **Torneo Inicial** é o primeiro torneo da tempada. Iniciouse o 3 de agosto de 2012 e finalizou o 13 de febreiro de 2013.

### Clasificación 
### Resultados 
## Torneo Final 
O **Torneo Final** é o segundo torneo da tempada. Iniciouse o 8 de febreiro e finalizou o 23 de xuño de 2013.

### Clasificación 
### Resultados 
## Descenso 
Actualizado aos partidos xogados o 15 de xuño de 2013.Fonte:

## Notas 
## Véxase tamén 
### Ligazóns externas 
* Datos da tempada en soccerway.com 
* Regulamento oficial
Club Atlético Belgrano

O **Club Atlético Belgrano**, coñecido simplemente como **Belgrano** ou **Belgrano de Córdoba**, é un club deportivo arxentino da cidade de Córdoba. Foi fundado en 1905 e compite na Primeira División da Arxentina.

## Xogadores 
:*Categoría principal: Xogadores do CA Belgrano.*

## Palmarés 
### Rexional 
* **Liga Cordobesa de Fútbol** (31): 1913, 1914, 1917, 1919, 1920, 1929, 1930, 1931, 1932, 1933, 1935, 1936, 1937, 1940, 1944, 1945, 1946, 1947, 1949, 1950, 1951, 1952, 1954, 1955, 1957, 1970, 1971, 1973, 1984, 1985, 2003
* **Segunda División Liga Cordobesa** (3): 1908, 1909, 1910
* **Unión Cordobesa de Fútbol** (1): 1956
* **Primera División ACF** (2): 1984, 1985

## Véxase tamén 
### Ligazóns externas 
* Páxina oficial do club
LACE

**LACE** (acrónimo de *Low-power Atmospheric Compensation Experiment*), coñecido tamén como **USA 51**, foi un satélite artificial militar estadounidense lanzado o 14 de febreiro de 1990 mediante un foguete Delta 6920 desde o Centro Espacial de Cabo Cañaveral.

## Características 
LACE foi un satélite militar experimental lanzado para medir a distorsión dos raios láser emitidos desde a superficie terrestre cara ao satélite nas bandas de luz visible e infravermello.

O satélite foi construído polo Laboratorio de Investigación Naval e levaba, ademais dos sensores para o láser, un sensor ultravioleta para descubrir as mellores lonxitudes de onda coas que detectar o rastro do escape dos foguetes e un experimento para medir a presenza de neutróns no espazo.

LACE estabilizábase mediante gradente gravitatorio. Foi posto fóra de servizo o 14 de febreiro de 1993, tras superar a súa vida útil esperada, de 30 meses, e reentrou na atmosfera o 24 de maio de 2000.

## Notas
La Justicia (Rianxo)

***La Justicia*** foi un semanario editado en Rianxo en 1914.

## Historia e características 
Apareceu en 1914 como continuador de *El Barbero Municipal*. Fundado por José Arcos Moldes, tiña proxección agraria e ideoloxía maurista. Destacou por ser un órgano de Acción Gallega. Cesou a súa publicación co sexto número.

## Véxase tamén 
### Bibliografía
Godoy Cruz Antonio Tomba

O **Club Deportivo Godoy Cruz Antonio Tomba** é un club deportivo arxentino da cidade de Godoy Cruz (Mendoza). Foi fundado en 1921 e o seu equipo de fútbolcompite na Primera B Nacional. O seu campo é o Malvinas Argentinas, con capacidade para 40.268 espectadores.

## Palmarés 
### Nacional 
* **Primera B Nacional** (1): 2005-06

### Rexional 
* **Liga de Fútbol de Mendoza** (8): 1944, 1947, 1950, 1951, 1954, 1968, 1989, 1990
* **Torneo del Interior** (1): 1994

## Véxase tamén 
### Ligazóns externas 
* Páxina oficial do club
Vince Melouney

**Vince Melouney**, nado o 18 de agosto de 1945 en Sydney, é un guitarrista e letrista australiano que formou parte dos grupos Billy Thorpe & The Aztecs, Vince & Tony's Two, Bee Gees, Fanny Adams e The Vince Maloney Sect.

## Carreira 
miniatura|dereita|Os Bee Gees en 1967 con Vince Melouney no centro.
Foi un dos membros fundadores de Billy Thorpe & The Aztecs, servindo como o guitarrista principal de 1963 a 1965, logo formou un dúo de curta vida co antigo compoñente dos Aztecs Tony Barber, denominado Vince & Tony's Two. En 1966 gravou "I Need Your Lovin' Tonight" e a súa cara B "Mystery Train" con Barry Gibb, Robin Gibb e Maurice Gibb cantando os coros en ámbalas dúas cancións.

En 1967, despois de se instalar no Reino Unido e contactar cos irmáns Gibb, que xa coñecera en Australia, entrou nos Bee Gees. Foi o guitarrista principal nos seus primeiros tres álbums; ''Bee Gees' 1st*, *Horizontal* e *Idea*. En xuño de 1968 escribiu e gravou "Such a Shame" que se editou na versión británica do álbum *Idea*. O 1 de decembro de 1968 actuou por última vez cos Bee Gees.

En 1969, formou un supergrupo de curta vida, Fanny Adams, con Doug Parkinson, Teddy Toi e Johnny Dick que gravou un álbum *Fanny Adams*. No verán de 1976 escribiu para os Bee Gee "Let It Ride" e "Morning Rain", pero finalmente non se gravaron.A comezos da década de 1980 regresou a Australia, actuando en xiras con John Paul Young co nome de *John Paul Young and The All Stars*, dedicouse despois á publicidade . En 1999 actuou de novo cos Bee Gees nun concerto en Sidney e realizou unha xira con Billy Thorpe and the Aztecs en 2002/3, ao seu remate editou o seu primeiro álbum en solitario "Here At Last", reeditado ao ano seguinte como *Covers* con novos temas, incluíndo versións de cancións de Steve Millers, Billy Joel ou Rufus Thomas.

## Discografía 
### Billy Thorpe & The Aztecs 
* "I Told The Brook" / "Funny Face" (1965)
* "Twilight Time" / "My Girl Josephine (1965)
* "Hallelujah I Love Her So" / "Baby Hold Me Close" (1965)
* "Poison Ivy" / "Blue Day" (1965)
* "Love Letters" / "Dancing In The Street" (1965)

### Bee Gees 
* *Bee Gees' 1st* (1967)
* *Horizontal* (1968)
* *Idea* (1968)
* *Odessa'' (1969)

## Notas 
## Véxase tamén 
### Ligazóns externas 
* Web de Vince Melouny
* Entrevista na emisora ABC de Brisbane
* Vídeo de Vince Melouney intrepetando "To Love Somebody"
Eder Vilarchao

**Eder Vilarchao Ruiz**, nado en Barakaldo (Biscaia) o 9 de febreiro de 1990, é un exfutbolista español, que xogaba de centrocampista.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com 
* Datos do xogador en transfermarkt.co.uk
Igrexa siríaca

O termo **Igrexa siríaca** referírese polo xeral a algunha das dúas igrexas que empregan o rito siríaco:
* A **Igrexa católica siríaca**.
* A **Igrexa ortodoxa siríaca**.

En menor medida, o termo pode aplicarse ás seguintes igrexas:
* A **Igrexa maronita siríaca de Antioquía**, máis coñecida como "**Igrexa católica maronita**".
* A **Igrexa católica siríaca malankara**, máis coñecida como "**Igrexa católica siro-malankara**".
Estadio Malvinas Argentinas

O **Estadio Malvinas Argentinas** é un estadio de fútbol arxentino da cidade de Mendoza. Foi inaugurado en 1978&nbsp;e ten capacidade para 40.268 espectadores. Serve de localía ao Godoy Cruz Antonio Tomba, Gimnasia y Esgrima de Mendoza e Independiente Rivadavia. Foi unha das 6 sedes da Copa Mundial da FIFA 1978 e unha das 8 sedes da Copa América 2011.

## Véxase tamén
### Ligazóns externas
*Datos do estadio en worldstadiums.com
El Agro (Ponteareas)

***El Agro*** foi un periódico editado en Ponteareas en 1926.

## Historia e características 
Subtitulado *Decenario defensor de los intereses generales y agrarios de Puenteareas-Cañiza*, apareceu o 22 de xaneiro de 1926. De periodicidade decenal, foi continuador de *La Justicia*. Identificado coa Unión Patriótica, no agrarismo defendeu unha liña apolítica e critica á Federación de Tui. Entre os seus colaboradores figuran Anselmo Vázquez Estévez (párroco de Fornelos) e Salvador Jordán Doré.

## Véxase tamén 
### Bibliografía 
*
El Agro (Palas de Rei)

***El Agro*** foi un semanario editado en Palas de Rei en 1930.

## Historia e características 
Apareceu o 1 de xuño de 1930 en Palas de Rei para substituír a *La Voz del Agro*, que interrompeu a súa publicación a causa da persecución por unha campaña contra a corporación de Chantada iniciada en 1929. A finais de novembro de 1930, cando chegaba ao número 96, volveu recuperar o nome e publicarse de novo en Chantada.

## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia de Lugo
Francisco García Fernández

Co nome **Francisco García Fernández** podemos referirnos a:

***Francisco García Fernández**, profesor e político galego (n. 1898).
***Francisco García Fernández**, político galego, concelleiro en Vigo.
***Francisco García Fernández**, futbolista galego (n. 1951).
***Francisco R. García Fernández**, cardiólogo galego (n. 1952).
Tempada 2008/09 do Deportivo da Coruña

Durante a tempada **2008–09** o Deportivo da Coruña competiu na Primeira División (afrontando a súa 39ª campaña na máxima categoría), logrando o 7º posto ao remate do campionato. Na Copa do Rei chegou até cuartos de final. Ao vencer na Copa Intertoto da UEFA 2008 accedeu á Copa UEFA 2008–09 desde a segunda rolda de clasificación, onde chegou até dezaseisavos de final.

## Material deportivo 
O equipamento do Deportivo foi proporcionado por Canterbury of New Zealand e o patrocinador foi Estrella Galicia.

## Xogadores 
:*Xogadores ao remate da campaña.*

### Deixaron o club durante a tempada 
## Notas
La Voz del Tea

***La Voz del Tea*** foi un periódico editado en Ponteareas en 1925.
## Historia e características 
Apareceu o 6 de xaneiro de 1925. Saía tres veces ao mes (os días 6, 16 e 26). O director era Francisco García Fernández, oficial do concello de Ponteareas. Era órgano da Unión Patriótica de Ponteareas. Co número 21 (correspondente ao 26 de setembro de 1925) pasou a denominarse *La Justicia*, "por parecernos este último más adecuado a la labor que venimos realizando".

## Notas 
## Véxase tamén 
### Bibliografía 
*
La Justicia (Ponteareas)

***La Justicia*** foi un periódico editado en Ponteareas en 1925.

## Historia e características 
O decenario *La Voz del Tea* pasou a denominarse ***La Justicia*** no número 21 do 26 de setembro de 1925, "por parecernos este último más adecuado a la labor que venimos realizando". Subtitulado *Decenario defensor de los intereses generales del Partido judicial de Puenteareas*, saía os días 6, 16 e 26. Era o órgano da Unión Patriótica de Ponteareas. A partir do 15 de novembro cambiou o seu nome por *El Agro*, "por ajustarse mejor este nombre a su caracter esencialmente defensor de la causa agraria y verdadero propulsor de la obra del Directorio".
## Notas 
## Véxase tamén 
### Bibliografía